Tinaɣlalin

Tinaɣlalin (assaɣ ussnan: Vertebrata) d adadur n iɣersiwen ilan (yesɛan) ajgu n uzagur d uqecṛuṛ, adadur-a d win yeṭṭfen amur ameqqran n telmas n wadur n tmzukar s wazal n 64,000 n telmas yettwagelmen. Ibelɣen n tnaɣlalin d wid igan d imeẓyanen am yigra (talmest n Paedophryne amauensis) s webleɣ n 7,7 mm alamma d imeqqran deg-sen yakk (tizmekt tazegzawt) s webleɣ yugaren 33 m. Tinaɣlalin sgensisent-d azal n 4% n iɣersiwen ma d ayen i d-yegran gant d tiraɣlalin ur nli ara (ur nesɛi ara) ajgu n uzagur. Amur ameqran n tnaɣlalin lant ajgu n uzagur yebnan ɣef tegrawt n yiɣsan isem-it-sen tiɣlalin maca llant kra n telmas ur lint ara ajgu n uzagur n yiɣess amedya ɣer uweqqas. Yerna ajgu-ynes n uzagur d win igebren seg ugergis. Tinaɣlalin yakk lant tafekka d tizamalin (idis neɣ azgen ayeffus n tfekka-ynes yemmug am wezgen azelmaṭ). Tafekka n tnaɣlalin tebṭa ɣef yixef d igiger yerna tinaɣlalin yettidiren deg tegnit (lqaɛa) lant iri d snat n tyuga n yirawen.

Tinaɣlalin gebrent seg tirɣesmarin d tinɣesmarin, igebren iselman ingergisen (am uweqqas d Tasewwant) d tɣesselmin d talmest tafurkan n tɣesselmin yettwassnen s yisem n tidkesman n irawen igebbren tikuẓdarin (tikelmanin, timsuṭaṭ d yigṭaṭ).

 Asesmel 
Asesmel amensay

Tamhazt

 Ifrunen n unegmu umgun ɣer tnaɣlalin 

 Ẓeṛ daɣen 
 Tiraɣlalin

Taggayt:Tasenɣersiwt
Taggayt:Tinaɣlalin
Taggayt:Tasnudert
Taggayt:Tasnilzikt